

Štukljeva cesta 44, 1000 Ljubljana T: 01 369 77 00

 F: 01 369 78 32

 E: gp.mddsz@gov.si

 [www.gov.si](http://www.mddsz.gov.si)

|  |
| --- |
| Številka: 0070-5/2020 |
| Ljubljana, 12.3.2021 |
| EVA 2018-2611-0096 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Predlog zakona o spremembah in dopolnitvah Zakona o čezmejnem izvajanju storitev – predlog za obravnavo  |
| 1. Predlog sklepov vlade: |
| Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne … sprejela naslednji SKLEP:Vlada Republike Slovenije je določila besedilo Predloga zakona o spremembah in dopolnitvah Zakona o čezmejnem izvajanju storitev (EVA 2018-2611-0096) in ga pošlje Državnemu zboru Republike Slovenije v obravnavo po skrajšanem postopku.Številka:V Ljubljani, dne mag. Janja Garvas Hočevar v.d. generalnega sekretarja Priloga:* Predlog zakona o spremembah in dopolnitvah Zakona o čezmejnem izvajanju storitev

Prejmejo: * ministrstva in vladne službe
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| V skladu s 142. členom Poslovnika Državnega zbora Republike Slovenije Vlada Republike Slovenije predlaga, da se predlog zakona obravnava po skrajšanem postopku, saj gre pri Predlogu zakona spremembah in dopolnitvah Zakona o izvajanju čezmejnih storitev (v nadaljnjem besedilu: novela ZČmIS) za nujno uskladitev z Direktivo (EU) 2018/957 Evropskega parlamenta in Sveta z dne 28. junija 2018 o spremembi Direktive 96/71/ES o napotitvi delavcev na delo v okviru opravljanja storitev (v nadaljnjem besedilu: Direktiva 2018/957/EU).  |
| **3.a Osebe, odgovorne za strokovno pripravo in usklajenost gradiva:** |
| Mojca Pršina, generalna direktorica Direktorata za trg dela in zaposlovanjeGrega Malec, sekretar, Sektor za delovne migracije |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| - Janez Cigler Kralj, minister za delo, družino, socialne zadeve in enake možnosti,- Mateja Ribič, državna sekretarka,- Mojca Pršina, generalna direktorica Direktorata za trg dela in zaposlovanje,- Grega Malec, sekretar v Sektorju za delovne migracije. |
| 5. Kratek povzetek gradiva: |
| Po več kot dveh desetletjih po sprejetju Direktive 96/71/ES so se države članice EU odločile, da je potrebno ponovno pretehtati ali postavljena pravila v okviru čezmejnega izvajanja storitev ustrezno naslavljajo ravnovesje med potrebo po spodbujanju svobode opravljanja storitev in zagotavljanju enakih konkurenčnih pogojev na eni strani ter potrebo po varstvu pravic napotenih delavcev na drugi strani. Z namenom zagotovitve enotne uporabe pravil in dejanske socialne konvergence je potrebno posebno pozornost nameniti zagotavljanju enakih izhodišč napotenim delavcem, ki so začasno poslani iz kraja v državi članici gostiteljici, kjer običajno opravljajo delo, v drug kraj dela, saj bi morali – tako kot v tej državi članici to velja za lokalne delavce, prejeti vsaj enake prejemke za opravljeno delo oziroma povrnitev stroškov, namenjenih kritju potnih stroškov ter stroškov za prehrano in nastanitev delavcev. Glede na to, da je napotitev začasne narave, se morajo napoteni delavci po končanem delu, za katero so bili napoteni, načeloma vrniti v državo članico, iz katere so bili napoteni. Direktiva 2018/957/EU določa, da so napotitve časovno omejene ter da bi morale države članice gostiteljice, glede na dolgo trajanje nekaterih napotitev in ob upoštevanju povezave med trgom dela države članice gostiteljice in delavci, v primeru napotitve za obdobja, daljša od 12 mesecev, zagotoviti, da podjetja, ki napotijo delavce na njihovo ozemlje, tem delavcem zajamčijo dodatne pogoje za zaposlitev, ki se obvezno uporabljajo za delavce v državi članici, v kateri se opravlja delo. To obdobje se lahko v kontekstu zagotavljanja svobodnega izvajanja storitev tudi podaljša, kadar ponudnik storitev predloži obrazloženo obvestilo.Na podlagi dosedanjih izkušenj in prakse se je jasno nakazala tudi potreba po dodatni zaščiti delavcev, katerih agencija za začasno zaposlovanje oziroma delodajalec za zagotavljanje dela napoti k podjetju uporabniku (v nadaljnjem besedilu: uporabnik), včasih pa so ti delavci napoteni tudi na ozemlje druge države članice v okviru čezmejnega opravljanja storitev. Druge spremembe v noveli ZČmIS so posledica Predhodne ocene slovenskih nacionalnih ukrepov za prenos Direktive 2014/67/EU z dne 15. maja 2014 o izvrševanju Direktive 96/71/ES o napotitvi delavcev na delo v okviru opravljanja storitev in spremembi Uredbe (EU) št. 1024/2012 o upravnem sodelovanju prek informacijskega sistema za notranji trg (uredba IMI).  |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije |  DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**Z uveljavitvijo tega zakona nove finančne posledice za državni proračun niso predvidene.  |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis)je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Gradivo se na občine in združenja občin ne nanaša. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
|  |
| Datum objave: 7. 12. 2020Predlogov javnosti nismo prejeli. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Janez Cigler Kralj MINISTER |
| Priloga:* Predlog sklepa
 |

PRILOGA

Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne … sprejela naslednji

SKLEP:

Vlada Republike Slovenije je določila besedilo Predloga zakona o spremembah in dopolnitvah Zakona o čezmejnem izvajanju storitev (EVA 2018-2611-0096) in ga pošlje Državnemu zboru Republike Slovenije v obravnavo po skrajšanem postopku.

Številka:

V Ljubljani, dne

 mag. Janja Garvas Hočevar,

 v. d. generalnega sekretarja

Priloga:

* Predlog zakona o spremembah in dopolnitvah Zakona o čezmejnem izvajanju storitev

Prejmejo:

* ministrstva in vladne službe

PRILOGA 1

PREDLOG

(EVA 2018-2611-0096)

|  |
| --- |
| ZAKON O SPREMEMBAH IN DOPOLNITVAH ZAKONA O ČEZMEJNEM IZVAJANJU STORITEV  |
|  |
| I. UVOD |
| 1. OCENA STANJA IN RAZLOGI ZA SPREJEM PREDLOGA ZAKONAPogodba o delovanju Evropske unije opredeljuje svobodo izvajanja storitev poleg prostega gibanja oseb in prostega pretoka kapitala kot enega od temeljev notranjega trga Evropske unije. Svoboda izvajanja storitev pomeni pravico podjetij s sedežem v eni od držav članic Evropske unije do opravljanja storitev v drugi državi članici Evropske unije ter s tem pravico, da v ta namen začasno pošljejo (napotijo) svoje delavce – ne glede na njihovo državljanstvo – na opravljanje dela, potrebnega za izvedbo storitve v drugi državi članici. Z namenom zagotavljanja poštene konkurence med ponudniki storitev iz različnih držav ter zaščite pravic napotenih delavcev Direktiva 96/71/ES o napotitvi delavcev na delo v okviru opravljanja storitev določa, da morajo podjetja delavcem, ki jih napotijo na delo v drugo državo članico, zagotoviti najmanj osnovne delovne pogoje (minimalne urne postavke, delovni čas, plačani letni dopust ipd.) skladno s predpisi in kolektivnimi pogodbami, ki veljajo v državi, v katero so delavci napoteni. Zaradi novih izzivov na področju napotitev, ki so posledica širitev Evropske unije v letih po sprejemu direktive in gospodarske krize, ki je močno prizadela nekatere države članice Evropske unije in znotraj njih specifično nekatere sektorje, je bila sprejeta Direktiva 2014/67/EU, ki naslavlja področja, ki so se v preteklih letih pokazala kot najbolj težavna – zlasti preprečevanje zlorab in krepitev pravne varnosti napotenih delavcev. Republika Slovenija je to področje v letu 2018 uredila z Zakonom o čezmejnem izvajanju storitev (v nadaljnjem besedilu: ŽČmIS). Zaradi nezadovoljive in velikokrat neustrezne uporabe skupnih pravil s strani držav članic na ravni Evropske unije tudi po sprejetju in transpoziciji izvedbene Direktive 2014/67/EU se je Evropska komisija odločila še za revizijo osnovne direktive 96/71/ES, ki je na podlagi razprav v okviru Sveta Evropske unije in Evropskega parlamenta rezultirala v besedilu Direktiva (EU) 2018/957 Evropskega parlamenta in Sveta z dne 28. junija 2018 o spremembi Direktive 96/71/ES o napotitvi delavcev na delo v okviru opravljanja storitev (v nadaljnjem besedilu: Direktiva 957/2018/EU). Osnovno vodilo novega besedila je v odpravi socialnega in/ali plačnega »dumpinga«, ki ga na ravni Evropske unije omogočajo različne nacionalne ureditve v posameznih državah članicah Evropske unije. |
|  |
| 2. CILJI, NAČELA IN POGLAVITNE REŠITVE PREDLOGA ZAKONA |
| 2.1 Cilji |
| S prenosom Direktive 957/2018/EU tudi Republika Slovenija sledi ciljem Evropske unije, s katerimi se želijo omiliti posledice različnih ureditev v nacionalnih zakonodajah na področju zagotavljanja temeljnih delovnopravnih pogojev za opravljanje dela napotenega delavca, ki pogosto rezultira v povečanju tveganja za socialni »dumping« ter posledično izkrivlja pravilno delovanje podjetij na notranjem trgu Evropske unije. Druge spremembe v noveli ZČmIS so namenjene odpravljanju pomanjkljivosti, ki so se pokazale pri prenosu Direktive 2014/67/EU v skladu s Predhodno oceno slovenskih nacionalnih ukrepov za prenos Direktive 2014/67/EU z dne 15. maja 2014 o izvrševanju Direktive 96/71/ES o napotitvi delavcev na delo v okviru opravljanja storitev in spremembi Uredbe (EU) št. 1024/2012 o upravnem sodelovanju prek informacijskega sistema za notranji trg (uredba IMI). |
| 2.2 Načela |
| Predlog zakona ne odstopa od načel, ki so bila vodilo pri pripravi osnovnega zakona, predvsem:* načela potrebnosti pravnega urejanja:

brez sprejema predpisa ni mogoče prenesti direktive v nacionalni pravni red, ravno tako ni mogoče določiti natančnejših pravil za izvajanje uredb Evropske unije, ki jih sicer ni mogoče pravilno in učinkovito izvajati;* načela samoomejevanja:

predpis ureja le tisto materijo, ki je predpisana z evropsko zakonodajo na tem področju, ter določa le tiste omejitve, ki so predpisane z evropsko zakonodajo oziroma so potrebne za preprečevanje zlorab instituta napotitve ter kršenja pravic napotenih delavcev. |
| 2.3 Poglavitne rešitveS prenosom Direktive 2018/957/EU se z novelo ZČmIS in tudi z ustrezno spremembo zakona, ki ureja področje delovnih razmerij, v slovenskim zakonodajnem okviru zagotavlja:* načelo uporabe enakih pravil glede plačila za opravljeno delo napotenih delavcev, kot to velja za lokalne delavce v skladu z zakonodajo in splošno veljavnimi kolektivnimi pogodbami na ravni države napotitve;
* časovno omejevanje dolgotrajnih obdobij napotitev, pri čemer se obdobja napotitev, v primeru nadomestitev delavcev za opravljanje istovrstnih storitev na istem delovnem mestu, seštevajo;
* obvezna zagotovitev spoštovanja načela enakega obravnavanja v primeru, ko čezmejno storitev opravljajo napoteni delavci, zaposleni pri delodajalcu za zagotavljanje dela.
 |
| 3. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA |
| Predlog zakona nima vpliva na državni proračun in druga javnofinančna sredstva.  |
| 4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET |
| Predlog zakona nima finančnih posledic za državni proračun. |
| 5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE |
| Z novelo zakona se delno prenaša direktiva Evropske unije, in sicer Direktiva 2018/957/EU. **Prikaz ureditve v drugih pravnih sistemih****Nemčija** V Nemčiji je bil predlog zakona, ki prenaša določila direktive in vključuje vse elemente v zvezi s plačo, vključno z institutom minimalne plače in drugimi dodatki, kot so nadurno delo, nedeljsko in praznično delo, delo v nevarnih pogojih, in nedenarnimi prispevki delodajalca. Vključuje tudi minimalne pogoje za nastanitev, ki jih mora delodajalec izpolnjevati, ne vključuje pa določil, povezanih s pokojninskim zavarovanjem. Delodajalca gostitelja tudi obvezuje k poročanju o izenačevanju delovnih in plačnih pogojev med domačimi in napotenimi delavci. Delodajalec je tudi dolžan kriti stroške postopka napotitve in ne sme obračunavati povračilo stroškov za namestitev, poti, prehrane ali dnevnic obračunavati v okviru plačila za opravljeno delo, temveč mora ta povračila prikazati ločeno. Delovni pogoji, ki so urejeni s kolektivnimi pogodbami, bodo postali zavezujoči ne glede na gospodarski sektor in ne bodo omejeni samo na gradbeništvo. Pri napotitvah, ki bodo trajale več kot 12 mesecev, bodo morali ponudniki storitev upoštevati tako splošne zakonske določbe kot tudi kolektivne pogodbe. Zakon predvideva tudi možnost, da delodajalec zaprosi za izjemno podaljšanje šestih mesecev po izteku 12 mesecev. Druge izjeme so možne tudi za transportni sektor in napotitve v smislu izobraževanja, usposabljanja in sejemske udeležbe, kjer je napotitev možna za 14 dni brez prekinitve, ter pod pogojem, da delavec v Nemčiji ne dela več kot 30 dni v obdobju 12 mesecev.**Francija**Uredba, s katero je Francija prenesla Direktivo 2018/957/EU, določa nadgradnjo minimalnih pravic napotenih delavcev v okviru zakona o delovnih razmerjih. Za napotene delavce le-ta ureja področje zaposlitve, enakosti spolov, materinski, očetovski in porodniški dopust, dopust za nego otroka, pogoje za opravljanje dela za določen čas, pravico do stavke, delovni čas, odmore in počitek, praznike, letni dopust, nočno delo za mlade delavce in t. i. sklad za primer slabega vremena. Nova ureditev že zagotovljene pravice dopolnjuje s splošno deklaracijo upoštevanja enake obravnave delavcev znotraj podjetja – tako domačih kot tudi napotenih delavcev. Glede plačila za opravljeno delo uredba napotene delavce izenačuje s pravicami, ki jih imajo domači delavci, in tako, da sistema zagotavljanja minimalnega standarda glede izplačevanja minimalne urne postavke ne poznajo več. Podobno kot Nemčija ureja tudi povračila stroškov v času napotitve. Omejuje se tudi časovna komponenta napotitev, in sicer na 12 mesecev z možnostjo podaljšanja na 18 mesecev. V primeru nadomeščanja napotenih delavcev na isto delovno mesto v istovrstni storitvi se obdobja napotitve seštevajo. V nekaterih drugih državah je prenos direktive zahteven prenos, posebno tam, kjer različni dodatki k plači do sedaj niso bili vključeni v plačo napotenega delavca. Slovaška je, kjer v plačo napotenega delavca do sedaj ni bilo vključeno/niso bili vključeni nadurno delo ali dodatki za praznik, nedeljsko delo in delo ponoči, vsebino Direktive 2018/957/EU prenesla z 12 pravnimi akti. Češka republika je Direktivo 2018/957/EU prenesla z več zakonskimi in podzakonskimi akti, predvsem dopolnili zakona, ki ureja delovna razmerja in zakona, ki ureja zaposlovanje. **Belgija**Direktiva o napotitvi delavcev določa, katera plača in delovni pogoji se uporabljajo v primeru napotitve delavcev. Belgija je vsebino direktive prenesla junija 2020.Direktiva ima posledice samo za delovno pravo in ne za zadeve socialne varnosti. Te vidike ureja Uredba (ES) št. 883/2004 o usklajevanju sistemov socialne varnosti. Davki in izvršilni vidiki so vključeni tudi v drugo evropsko zakonodajo.V prvem 12-mesečnem obdobju (podaljšano na 18 mesecev z obrazloženim obvestilom), kot že danes, bodo za napotene delavce veljali vsi kazensko sankcionirani pogoji dela, plače in zaposlitve ter splošno veljavne kolektivne pogodbe. Takoj ko napotitev traja dlje kot 12 mesecev, mora delodajalec upoštevati, da so napoteni delavci upravičeni do vseh delovnih pogojev, plač in pogojev zaposlitve, ki jih določajo zakon, predpisi in upravne določbe. To pomeni, da začne veljati večina določb Zakona o pogodbah o zaposlitvi, kot so na primer določbe o zajamčeni plači v primeru bolezni ali nesreče in določbe o kratkem dopustu. Belgijska pravila o odpuščanju in sistemi dodatnega pokojninskega zavarovanja ne spadajo v področje uporabe.Zakon pojasnjuje, da je treba dodatke ali dodatke za potne stroške, stroške prehrane in nastanitve, predvidene v splošno veljavnih kolektivnih pogodbah, odobriti le napotenim delavcem, ki potujejo v običajno delovno mesto v Belgijo in iz njega ter delavcem, ki se morajo začasno preseliti iz tujine na običajno delovno mesto v Belgiji.Nadomestila, neposredno povezana z napotitvijo, se tako kot prej štejejo za del plače, kolikor niso izplačana za povračilo dejanskih stroškov, zdaj pa je uvedena domneva povračila stroškov. Če ni mogoče določiti, kateri elementi pokrivajo dejanske stroške in kateri elementi predstavljajo plačo, se celotni znesek šteje za nadomestilo stroškov.Nazadnje je bila uvedena tudi določba proti zlorabi. Ko delodajalec nadomesti napotenega delavca z drugim napotenim delavcem, ki na istem mestu opravlja isto nalogo, bo treba dodati različna obdobja napotitve, da se preveri, ali je bila dosežena 12-mesečna omejitev.Zakonodaja začasno ne velja za sektor cestnega prevoza. Izjava o skladnosti (format .pdf) – izvoz iz baze RPS |
| 6. PRESOJA POSLEDIC, KI JIH BO IMEL SPREJEM ZAKONA |
| 6.1 Presoja administrativnih posledic: a) v postopkih oziroma poslovanju javne uprave ali pravosodnih organov:  |
| Na novo se uvaja postopek preprostega elektronskega obvestila tujega ponudnika storitev v primeru podaljšanja obdobja storitev, ki presega 12 mesecev, na Zavod Republike Slovenije za zaposlovanje.  **b) pri obveznostih strank do javne uprave ali pravosodnih organov:**Sprejem zakona vpliva na obveznosti tujih ponudnikov storitev v zvezi z obveznostjo predložitve elektronskega obvestila pred podaljšanjem obdobja napotitve, ki presega 12 mesecev. |
| 6.2 Presoja posledic za okolje, vključno s prostorskimi in varstvenimi vidiki, in sicer za: |
| Sprejem zakona ne vpliva na okolje, ki vključuje prostorske in varstvene vidike. |
| 6.3 Presoja posledic za gospodarstvo, in sicer za: |
| Sprejem zakona bo vplival na gospodarstvo, saj se vzpostavljajo enotna pravila za zaščito napotenih delavcev v čezmejnih situacijah ter s tem zvišuje raven konkurenčnosti slovenskega gospodarstva.  |
| 6.4 Presoja posledic za socialno področje, in sicer za: |
| Sprejem zakona ne vpliva na socialno področje. |
| 6.5 Presoja posledic za dokumente razvojnega načrtovanja, in sicer za: |
| Sprejem zakona ne vpliva na dokumente razvojnega načrtovanja.6.6 Presoja posledic za druga področja:Sprejem zakona ne bo imel drugih posledic. |
| 6.7 Izvajanje sprejetega predpisa: |
|  |
| 1. Predstavitev sprejetega zakona:

Sprejeti zakon bo objavljen v Uradnem listu RS in na spletnih straneh predlagatelja. Predlagatelj bo zakon predstavljal v okviru obstoječih orodij (informacije prek nacionalne spletne strani o napotenih delavcih).1. Spremljanje izvajanja sprejetega predpisa:

Izvajanje predpisa bo spremljalo ministrstvo, pristojno za delo. |
| 6.8 Druge pomembne okoliščine v zvezi z vprašanji, ki jih ureja predlog zakona:/7. Prikaz sodelovanja javnosti pri pripravi predloga zakona:Predlog predpisa je bil objavljen na e-Demokracija v času od 7. 12. 2020 do 21. 12. 2020.Ekonomsko-socialni svet se je z novelo ZČmIS dokončno seznanil na 336. seji ESS z dne 19. 2. 2021. Predlog zakona o spremembah in dopolnitvah ZČmIS med socialnimi partnerji in Vlado Republike Slovenije ni usklajen.Glede na to, da se vsebina novele ŽČmIS nanaša izključno na uskladitev s pravom Evropske unije, je bila na pobudo socialnih partnerjev sprejeta odločitev, da se vsi ostali predlogi, ki uvajajo sistemske spremembe režima napotenih delavcev, temeljito pretehtajo in uskladijo v okviru delovne skupine socialnih partnerjev za pripravo sistemskih rešitev v okviru čezmejnega izvajanja storitev z napotenimi delavci. 8. PODATEK O ZUNANJEM STROKOVNJAKU OZIROMA PRAVNI OSEBI, KI JE SODELOVALA PRI PRIPRAVI PREDLOGA ZAKONA, IN ZNESKU PLAČILA ZA TA NAMEN:Pri pripravi predloga zakona ni sodeloval/-a zunanji strokovnjak oziroma pravna oseba. 9. Navedba, kateri predstavniki predlagatelja bodo sodelovali pri delu državnega zbora in delovnih teles:* Janez Cigler Kralj, minister za delo, družino, socialne zadeve in enake možnosti,
* Mateja Ribič, državna sekretarka,
* Mojca Pršina, v. d. generalnega direktorja Direktorata za trg dela in zaposlovanje,
* Grega Malec, sekretar v Sektorju za delovne migracije.
 |
|  |

|  |
| --- |
| II. BESEDILO ČLENOV |

1. člen

V Zakonu o čezmejnem izvajanju storitev (Uradni list RS, št. 10/17) se v 2. členu prvi odstavek spremeni tako, da se glasi:

»(1) S tem zakonom se v pravni red Republike Slovenije prenašajo:

− Direktiva Evropskega parlamenta in Sveta 96/71/ES z dne 16. decembra 1996 o napotitvi delavcev na delo v okviru opravljanja storitev (UL L št. 18 z dne 21. 1. 1997, str. 1),

− Direktiva 2014/67/EU Evropskega parlamenta in Sveta z dne 15. maja 2014 o izvrševanju Direktive 96/71/ES o napotitvi delavcev na delo v okviru opravljanja storitev in spremembi Uredbe (EU) št. 1024/2012 o upravnem sodelovanju prek informacijskega sistema za notranji trg (uredba IMI) (UL L št. 159 z dne 28. 5. 2014, str. 11) in

− Direktiva 2018/957/EU Evropskega parlamenta in Sveta z dne 28. junija 2018 o spremembi Direktive 96/71/ES o napotitvi delavcev na delo v okviru opravljanja storitev (UL L št. 173 z dne 9. 7. 2018, str. 16).«.

2. člen

V 4. členu se za šestim odstavkom doda novi sedmi odstavek, ki se glasi:

»(7) Uporabnik lahko čezmejno izvaja storitve tudi z delavci, ki so bili k njemu napoteni na podlagi dogovora z delodajalcem za zagotavljanja dela, pod pogojem, da je med delodajalcem za zagotavljanje dela in delavcem ves čas trajanja napotitve ohranjeno delovno razmerje. Pri tem se šteje, da je delavca na kraj opravljanja dela, kjer storitev izvaja uporabnik, napotil delodajalec za zagotavljanje dela.«.

3. člen

V 12. členu se šesti odstavek spremeni tako, da se glasi:

»(6) Pogoj iz pete alineje prvega odstavka tega člena se šteje za izpolnjenega, če se storitev izvaja za lasten račun in pod lastnim vodstvom na podlagi sklenjene pogodbe z naročnikom storitve oziroma primerljivega akta v primeru napotitve v povezano gospodarsko družbo ali v okviru opravljanja dejavnosti zagotavljanja dela delavcev uporabniku.«.

Za šestim odstavkom doda novi sedmi odstavek, ki se glasi:

»(7) Uporabnik lahko čezmejno izvaja storitve tudi z delavci, ki so bili k njemu napoteni na podlagi dogovora z delodajalcem za zagotavljanje dela, pod pogojem, da je med delodajalcem za zagotavljanje dela in delavcem ves čas trajanja napotitve ohranjeno delovno razmerje. Pri tem se šteje, da je delavca na kraj opravljanja dela, kjer storitev izvaja uporabnik, napotil delodajalec za zagotavljanje dela.«.

Dosedanji sedmi in osmi odstavek postaneta osmi in deveti odstavek.

1. **člen**

V 14. členu se prvi odstavek spremeni tako, da se glasi:

»(1) Tuji delodajalec pred začetkom čezmejnega izvajanja storitve opravi prijavo pri Zavodu Republike Slovenije za zaposlovanje (v nadaljnjem besedilu: Zavod), ki vključuje podatke o:

1. nazivu in sedežu tujega delodajalca,
2. osebnem imenu, datumu rojstva in državljanstvu napotenega delavca ter naslovu začasnega prebivališča v Republiki Sloveniji,
3. osebnem imenu in datumu rojstva osebe, ki je s strani tujega delodajalca pooblaščena za stike z nadzornimi organi, vključno s pošiljanjem in prejemanjem dokumentov in obvestil ter vročanjem, v skladu z določbami zakona, ki ureja splošni upravni postopek,
4. vrsti storitve,
5. nazivu delovnega mesta napotenega delavca,
6. predvidenem datumu začetka in konca izvajanja storitve – obdobje napotitve,
7. naslovu oziroma – če se bo storitev izvajala na lokaciji brez naslova – kraju izvajanja storitve.«.

Za drugim odstavkom se dodata nova tretji in četrti odstavek, ki se glasita:

»(3) Če v obdobju napotitve iz prvega odstavka tega člena nastopijo okoliščine, zaradi katerih čezmejne storitve ni bilo mogoče izvesti v 12 mesecih, tuji delodajalec izvajanje storitev podaljša na 18 mesecev, in sicer pod pogojem, da opravi prijavo z obrazloženim obvestilom pri Zavodu.

(4) Trajanje napotitve je seštevek napotitvenih obdobij, če tuji delodajalec enega napotenega delavca nadomesti z drugim napotenim delavcem ob upoštevanju istovrstnosti storitve in naziva delovnega mesta.«.

Dosedanji tretji odstavek, ki postane peti odstavek, se spremeni tako, da se glasi:

»(5) Tuji delodajalec zagotovi, da se v času čezmejnega izvajanja storitve v Republiki Sloveniji na kraju opravljanja storitve hranijo in na zahtevo nadzornega organa dajo na voljo kopija pogodbe med naročnikom storitve in tujim delodajalcem oziroma primerljivi akt v primeru napotitve v povezano gospodarsko družbo, potrdilo o opravljeni prijavi začetka izvajanja storitev, izpisek iz ustreznega registra za opravljanje dejavnosti, potrdilo o opravljeni prijavi, v skladu z zakonom, ki ureja obrtno dejavnost, potrdilo o zakoniti ustanovitvi v državi zaposlitve, izvodi pogodb o zaposlitvi, izvodi plačilnih list, evidenca prisotnosti, listine s področja varnosti in zdravja pri delu, dokazila o izplačanih plačah ali izvodi enakovrednih dokumentov za vse napotene delavce ter potrdilo A1. Tuji delodajalec na zahtevo nadzornega organa zagotovi prevode opredeljenih dokumentov v slovenski jezik.«.

Dosedanji četrti do šesti odstavek postanejo šesti do osmi odstavek.

1. **člen**

V 15. členu se v prvem odstavku črta šesta točka.

Tretji odstavek se spremeni tako, da se glasi:

»(3) Tuja samozaposlena oseba zagotovi, da se v času čezmejnega izvajanja storitve v Republiki Sloveniji na kraju opravljanja storitve hranijo in na zahtevo nadzornega organa dajo na voljo izpisek iz ustreznega registra za opravljanje dejavnosti, potrdilo o opravljeni prijavi, v skladu z zakonom, ki ureja obrtno dejavnost, kopija pogodbe med naročnikom storitve in samozaposleno osebo, potrdilo o opravljeni prijavi začetka izvajanja storitve ter veljavno potrdilo A1. Tuja samozaposlena oseba na zahtevo nadzornega organa zagotovi prevode opredeljenih dokumentov v slovenski jezik.«.

**PREHODNE IN KONČNE DOLOČBE**

**6. člen**

Do ureditve v Zakonu o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19 in 203/20 – ZIUPOPDVE) se 210. člen spremeni tako, da se glasi:

»210. člen

(položaj napotenih delavcev)

(1) Delavec, ki ga tuji delodajalec napoti na začasno delo v Republiko Slovenijo na podlagi pogodbe o zaposlitvi po tujem pravu, opravlja začasno delo v Republiki Sloveniji pod pogoji, določenimi s predpisi, ki urejajo delo in zaposlovanje tujih državljanov ter čezmejno izvajanje storitev.

(2) Delavcu iz prejšnjega odstavka mora delodajalec zagotoviti pravice po predpisih Republike Slovenije in po določbah kolektivne pogodbe na ravni dejavnosti, ki urejajo delovni čas, odmore in počitke, nočno delo, minimalni letni dopust, plačilo za delo, pogodbo o zaposlitvi med delavcem in delodajalcem, ki opravlja dejavnost zagotavljanja dela delavcev drugemu uporabniku, varnost in zdravje pri delu, posebno varstvo delavcev in zagotavljanje enakopravnosti, če je to za delavca ugodneje.

(3) V primeru začasnih začetnih del, ki so sestavni del pogodbe o dobavi blaga, ki ne trajajo več kot osem delovnih dni in jih opravljajo strokovni delavci dobavitelja, se ne uporablja določba prejšnjega odstavka v delu, ki se nanaša na minimalni letni dopust in plačilo za delo.

(4) Določba drugega odstavka tega člena se ne uporablja v delu, ki se nanaša na plačilo za delo, če opravljanje začasnega dela napotenih delavcev ni daljše od enega meseca v posameznem koledarskem letu.

(5) Določbi tretjega in četrtega odstavka tega člena se ne uporabljata za dejavnosti, ki so registrirane v okviru gradbeništva.

(6) Kadar dejansko trajanje napotitve presega 12 mesecev oziroma 18 mesecev v primeru podaljšanja trajanja v skladu s predpisi, ki urejajo čezmejno izvajanje storitev, mora ne glede na drugi odstavek tega člena delodajalec delavcu zagotoviti pravice po predpisih Republike Slovenije, ki urejajo delovna razmerja, in po določbah kolektivne pogodbe na ravni dejavnosti, če je to za delavca ugodneje.

(7) Šesti odstavek tega člena se ne uporablja glede določb, ki se nanašajo na sklenitev in prenehanje pogodbe o zaposlitvi, konkurenčno klavzulo in glede pokojninskih načrtov dodatnega poklicnega zavarovanja.«.

7. člen

Ta zakon začne veljati petnajsti dan po objavi v Uradnem listu Republike Slovenije.

III. OBRAZLOŽITEV

**K 1. členu:**

Dodana je Direktiva 2018/957/EU, katere določbe oziroma vsebina se delno prenaša/-jo z novelo ZČmIS in delno z zakonom, ki ureja delovna razmerja.

**K 2. členu:**

V členu, v katerem so določeni pogoji, pod katerimi delodajalec lahko čezmejno izvaja storitev z napotitvijo delavca, se doda sedmi odstavek, ki določa, pod katerimi pogoji lahko uporabnik izvaja storitve z delavci, ki so bili k njemu napoteni na podlagi dogovora z delodajalcem za zagotavljanje dela. S to določbo se v nacionalno zakonodajo prenaša zahteva iz Direktive 2018/957/EU glede obvezne zagotovitve spoštovanja načela enakega obravnavanja v primeru, ko čezmejno storitev za uporabnika opravljajo napoteni delavci, zaposleni pri delodajalcu za zagotavljanje dela.

**K 3. členu:**

Delno so spremembe 12. člena vezane na Predhodno oceno slovenskih nacionalnih ukrepov za prenos Direktive 2014/67/EU z dne 15. maja 2014 o izvrševanju Direktive 96/71/ES o napotitvi delavcev na delo v okviru opravljanja storitev in spremembi Uredbe (EU) št. 1024/2012 o upravnem sodelovanju prek informacijskega sistema za notranji trg (uredba IMI) (v nadaljnjem besedilu: Predhodna ocena), ki jo je na Republiko Slovenijo naslovila Evropska komisija. V zvezi s tem se očita, da predmetna določba do določene mere presega zahteve v skladu z Direktivo 2014/67/EU, predvsem v zvezi z zahtevo glede akta o napotitvi, saj se je izkazalo, da t. i. akta o napotitvi ne predpisujejo vse države članice na enak način, zato je treba določbo ustrezno prilagoditi in s tem upoštevati pripombo Evropske komisije.

Novi sedmi odstavek je posledica prenosa Direktive 2018/957/EU, ki je namenjen zagotavljanju spoštovanja načela enakega obravnavanja v primeru, ko čezmejno storitev za tujega ponudnika storitev – uporabnika opravljajo napoteni delavci, zaposleni pri delodajalcu za zagotavljanje dela. Vseskozi se razume, da so napoteni delavci zaposleni pri delodajalcu za zagotavljanje dela, oziroma se šteje, da jih je na kraj opravljanja dela napotil njihov delodajalec in ne podjetje uporabnik, ki dejansko izvaja storitev za naročnika v Republiki Sloveniji.

**K 4. členu:**

Spremembe 14. člena so vezane na Predhodno oceno.

Evropska komisija je Republiki Sloveniji na podlagi ugotovitev očitala nesorazmerne zahteve glede podatkov, ki jih je država zahtevala od tujih ponudnikov storitev, in sicer podatek v zvezi z navedbo odgovorne osebe, naročnikom storitve v Sloveniji, ter v zvezi s podatki glede kontaktne osebe, ki jo določi tuji ponudnik storitev za namen komunikacije s pristojnimi organi v Republiki Sloveniji. Evropska komisija namreč pojasnjuje, da je prijava začetka izvajanja storitve dejansko namenjena drugim namenom in da podatek o odgovorni osebi ni podatek, ki bi ga potrebovali v vseh primerih (če ni prekrška, ta podatek ni potreben), če pa bi bil potreben, ga lahko zagotovi imenovana kontaktna oseba. Zahteva glede podatka o naročniku pa je v celoti nesorazmerna, zato ga Direktiva 2014/67/EU sploh ne predvideva. V skladu s tem je besedilo predmetne določbe ustrezno prilagojeno.

Nadalje je preoblikovana tudi določba v zvezi s sporočanjem podatkov o kontaktni osebi tujega izvajalca storitve.

Dodatno je preoblikovana tudi določba v zvezi z zahtevanimi prevodi obvezne dokumentacije glede izvedbe storitve s strani tujega ponudnika, saj se je na podlagi Predhodne ocene izkazalo, da nacionalne zahteve do določene mere presegajo zahteve po Direktivi 2014/67/EU in kot take predstavljajo nesorazmerno administrativno obremenitev tujega delodajalca, saj lahko določene prevode v slovenski jezik predloži tudi naknadno, po potrebi.

Nova tretji in četrti odstavek pa prenašata zahteve iz Direktive 2018/957/EU, s katerimi se na ravni Evropske unije dejansko trajanje napotitev omejuje na 12 mesecev z možnostjo podaljšanja na 18 mesecev na podlagi obrazložene zahteve.

**K 5. členu:**

Črtanje šeste točke prvega odstavka in sprememba tretjega odstavka sta posledica Predhodne ocene, ki pravi, da določba ZČmIS presega zahteve po direktivi in bi se lahko štela kot posredna diskriminacija. Dodatno pa so usklajena tudi zahtevana in obvezna dokazila v zvezi s pridobitvijo dovoljenja, kot ga določa zakon, ki ureja obrtno dejavnost.

**K 6. členu:**

Člen do ureditve v matičnem zakonu ureja položaj napotenih delavcev v Republiko Slovenijo. Ureja položaj delavcev, ki jih v Republiko Slovenijo na začasno delo napoti tuji delodajalec na podlagi pogodbe o zaposlitvi, ki je bila sklenjena po tujem pravu, pri čemer ureditev v celoti sledi ureditvi iz Direktive 96/71/ES in dopolnitvi z Direktivo 2018/957/EU, ki ureditev dopolnjuje na način, da se za napotene delavce v celoti uporablja institut plačila za delo (in ne samo koncept minimalnih urnih postavk) ter širi področje uporabe delovne zakonodaje v celoti tudi na delavce, ki jih delodajalci za zagotavljanje dela v okviru čezmejnega izvajanja storitev napotijo k uporabnikom.

V skladu z direktivo ureja člen tudi primere, kadar dejansko trajanje napotitve presega 12 mesecev oziroma 18 mesecev v primeru podaljšanja trajanja v skladu s predpisi, ki urejajo čezmejno izvajanje storitev. Takrat mora ne glede na drugi odstavek tega člena delodajalec delavcu zagotoviti pravice po predpisih Republike Slovenije, ki urejajo delovno razmerje, in po določbah kolektivne pogodbe na ravni dejavnosti, če je to za delavca ugodneje, razen po v sedmem odstavku določenih izjemah.

**K 7. členu:**

Člen določa, da začne zakon veljati petnajsti dan po objavi v Uradnem listu Republike Slovenije.

|  |
| --- |
| **IV. BESEDILO ČLENOV, KI SE SPREMINJAJO** |

**2. člen**

**(predpisi Evropske unije)**

(1) Ta zakon vsebinsko povzema direktivi:

- Direktiva Evropskega parlamenta in Sveta 96/71/ES z dne 16. decembra 1996 o napotitvi delavcev na delo v okviru opravljanja storitev (UL L št. 18 z dne 21. 1. 1997, str. 1) in

- Direktiva 2014/67/EU Evropskega parlamenta in Sveta z dne 15. maja 2014 o izvrševanju Direktive 96/71/ES o napotitvi delavcev na delo v okviru opravljanja storitev in spremembi Uredbe (EU) št. 1024/2012 o upravnem sodelovanju prek informacijskega sistema za notranji trg (uredba IMI) (UL L št. 159 z dne 28. 5. 2014, str. 11).

(2) S tem zakonom se delno ureja izvajanje naslednjih uredb:

- Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (UL L št. 166 z dne 30. 4. 2004, str. 1), zadnjič spremenjene z Uredbo Komisije (EU) št. 1372/2013 z dne 19. Decembra 2013 o spremembi Uredbe (ES) št. 883/2004 Evropskega parlamenta in Sveta o koordinaciji sistemov socialne varnosti in Uredbe (ES) št. 987/2009 Evropskega parlamenta in Sveta o določitvi podrobnih pravil za izvajanje Uredbe (ES) št. 883/2004 (UL L št. 346 z dne 20. 12. 2013, str. 27; v nadaljnjem besedilu: Uredba 883/2004/ES);

- Uredbe (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (UL L št. 284 z dne 30. 10. 2009, str. 1), zadnjič spremenjene z Uredbo Komisije (EU) št. 1368/2014 z dne 17. decembra 2014 o spremembi Uredbe (ES) št. 987/2009 Evropskega parlamenta in Sveta o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti in Uredbe Komisije (EU) št. 1372/2013 z dne 19. decembra 2013 o spremembi Uredbe (ES) št. 883/2004 Evropskega parlamenta in Sveta o koordinaciji sistemov socialne varnosti in Uredbe (ES) št. 987/2009 Evropskega parlamenta in Sveta o določitvi podrobnih pravil za izvajanje Uredbe (ES) št. 883/2004 (UL L št. 366 z dne 20. 12. 2014, str. 15; v nadaljnjem besedilu Uredba 987/2009/ES);

- Uredbe (EU) št. 1231/2010 Evropskega parlamenta in Sveta z dne 24. novembra 2010 o razširitvi uporabe uredb (ES) št. 883/2004 in (ES) št. 987/2009 na državljane tretjih držav, za katere se navedeni uredbi ne uporabljata le na podlagi njihovega državljanstva (UL L št. 344 z dne 29. 12. 2010, str. 1).

**4. člen**

**(pogoji čezmejnega izvajanja storitev delodajalcev)**

(1) Delodajalec lahko čezmejno izvaja storitev pod pogojem, da:

- običajno opravlja dejavnost v Republiki Sloveniji,

- ne krši pomembnejših določb delovnopravne zakonodaje, ki se nanašajo na pravice delavca,

- napoteni delavec običajno ne opravlja dela v državi napotitve,

- se storitev izvaja v okviru dejavnosti, za katero je delodajalec registriran v Republiki Sloveniji, razen v primeru napotitve delavca v povezano gospodarsko družbo in

- se storitev izvaja na enega izmed dovoljenih načinov.

(2) Pogoj iz prve alineje prejšnjega odstavka se šteje za izpolnjenega, če:

- je delodajalec najmanj dva meseca vpisan v Poslovni register Slovenije;

- ima delodajalec odprt transakcijski račun, ki je prijavljen v davčni register v skladu z zakonom, ki ureja finančno upravo, in ni blokiran;

- ima delodajalec, ki zaposluje od pet do deset delavcev, zaposlenega najmanj enega delavca, ki je na tej podlagi neprekinjeno vključen v obvezno pokojninsko in invalidsko zavarovanje, obvezno zdravstveno zavarovanje, zavarovanje za starševsko varstvo in zavarovanje za primer brezposelnosti (v nadaljnjem besedilu: obvezna socialna zavarovanja) v Republiki Sloveniji že najmanj šest mesecev oziroma, če je obdobje od ustanovitve krajše, od ustanovitve dalje ali da ima delodajalec, ki zaposluje več kot deset delavcev, zaposlene najmanj tri delavce, ki so na tej podlagi neprekinjeno vključeni v obvezna socialna zavarovanja v Republiki Sloveniji že najmanj šest mesecev oziroma, če je obdobje od ustanovitve krajše, od ustanovitve dalje;

- v zadnjih 12 mesecih oziroma, če je obdobje od ustanovitve krajše, od ustanovitve dalje skupno število ur vključitve vseh delavcev, zaposlenih pri delodajalcu v tem obdobju, v obvezna socialna zavarovanja na podlagi napotitve ni preseglo 80 odstotkov skupnega števila ur vključitve istih delavcev v obvezna socialna zavarovanja na podlagi delovnega razmerja pri istem delodajalcu in

- delodajalec pod kazensko in materialno odgovornostjo izjavi, da v Republiki Sloveniji dejansko običajno opravlja dejavnost.

(3) Pogoj iz druge alineje prvega odstavka tega člena se šteje za izpolnjenega, če:

- delodajalcu v zadnjih treh letih ni bila več kot enkrat pravnomočno izrečena globa zaradi prekrška v zvezi s plačilom za delo, delovnim časom ali zaposlovanjem na črno in

- je za zadnjih šest mesecev pred mesecem vložitve vloge za izdajo potrdila A1 oziroma za obdobje od ustanovitve, če je to krajše od šestih mesecev, predlagal obračune davčnega odtegljaja za dohodke iz delovnega razmerja in nima neporavnanih zapadlih davčnih obveznosti. Če delodajalčeva obveznost predložitve obračuna davčnega odtegljaja za dohodke iz delovnega razmerja za zadnji mesec pred vložitvijo vloge še ni nastala, se izpolnjevanje tega pogoja ugotavlja na podlagi podatkov za zadnjih šest mesecev pred vložitvijo vloge ali za obdobje od ustanovitve, če je to krajše od šestih mesecev, za katerega je obveznost predložitve obračuna davčnega odtegljaja za dohodke iz delovnega razmerja že nastala.

(4) Pogoj iz tretje alineje prvega odstavka tega člena se šteje za izpolnjenega, če je delavec najmanj 30 dni neprekinjeno vključen v obvezna socialna zavarovanja v Republiki Sloveniji na podlagi zaposlitve za polni delovni čas ali v ustrezna socialna zavarovanja na drugi zakonski podlagi.

(5) Pogoj zaposlitve za polni delovni čas iz prejšnjega odstavka se ne uporablja za delavca, vključenega v obvezna socialna zavarovanja Republike Slovenije na podlagi zaposlitve za krajši delovni čas od polnega, če mu je delovni čas skrajšan v skladu s predpisi o pokojninskem in invalidskem zavarovanju ali starševskem varstvu oziroma če je pri delodajalcu, ki ga namerava napotiti, zaposlen za krajši delovni čas od polnega že najmanj šest mesecev.

(6) Pogoj iz pete alineje prvega odstavka tega člena se šteje za izpolnjenega, če se storitev izvaja na enega izmed naslednjih načinov:

- za lasten račun in pod lastnim vodstvom na podlagi sklenjene pogodbe z naročnikom storitve,

- na podlagi akta o napotitvi v povezano gospodarsko družbo ali

- v okviru opravljanja dejavnosti zagotavljanja dela delavcev uporabniku.

**12. člen**

**(pogoji čezmejnega izvajanja storitev tujih delodajalcev)**

(1) Tuji delodajalec lahko čezmejno izvaja storitev v Republiki Sloveniji pod pogojem, da:

- običajno opravlja dejavnost v državi zaposlitve,

- napoteni delavec običajno ne opravlja dela v Republiki Sloveniji,

- ne krši pomembnejših določb delovnopravne zakonodaje, ki se nanašajo na pravice napotenega delavca,

- se storitev izvaja v okviru dejavnosti, za katere je tuji delodajalec registriran v državi zaposlitve, razen v primeru napotitve delavca v povezano gospodarsko družbo in

- se storitev izvaja na enega izmed dovoljenih načinov.

(2) Pogoja iz prve in druge alineje prejšnjega odstavka se štejeta za izpolnjena, če tuji delodajalec razpolaga z veljavnim potrdilom A1 za napotenega delavca.

(3) Če se v postopku inšpekcijskega nadzora kljub veljavnemu potrdilu A1 pojavi dvom, da tuji delodajalec dejansko opravlja dejavnost v državi zaposlitve, IRSD o navedenem presoja zlasti na podlagi podatkov, pridobljenih s strani pristojnih organov države zaposlitve, pri čemer se smiselno uporablja določba drugega odstavka 10. člena tega zakona.

(4) Če se v postopku nadzora kljub veljavnemu potrdilu A1 pojavi utemeljen dvom, da napoteni delavec običajno ne opravlja dela v Republiki Sloveniji, nadzorni organ o tem obvesti ZZZS, ki ugotovi, da je pogoj iz druge alineje prvega odstavka tega člena izpolnjen, če napoteni delavec v zadnjih 12 mesecih pred napotitvijo ni bil vključen v obvezna socialna zavarovanja v Republiki Sloveniji na podlagi zaposlitve ali samozaposlitve.

(5) Pogoj iz tretje alineje prvega odstavka tega člena se šteje za izpolnjenega, če tujemu delodajalcu v zadnjih treh letih ni bila več kot enkrat pravnomočno izrečena globa zaradi prekrška v zvezi z zagotavljanjem pravic napotenim delavcem, ki začasno opravljajo delo v Republiki Sloveniji, kot jih določa zakon, ki ureja delovna razmerja.

(6) Pogoj iz pete alineje prvega odstavka tega člena se šteje za izpolnjenega, če se storitev izvaja na enega izmed naslednjih načinov:

- za lasten račun in pod lastnim vodstvom na podlagi sklenjene pogodbe z naročnikom storitve;

- na podlagi akta o napotitvi v povezano gospodarsko družbo ali

- v okviru opravljanja dejavnosti zagotavljanja dela delavcev uporabniku.

(7) Na podlagi ugotovitve, da se storitev izvaja kljub neizpolnjenim pogojem iz prvega odstavka tega člena ali v nasprotju s podatki na potrdilu A1, nadzorni organ z odločbo prepove nadaljnje izvajanje storitve tujega delodajalca in o tem obvesti ZZZS.

(8) Na podlagi obvestila nadzornega organa iz prejšnjega odstavka ZZZS tujemu pristojnemu organu predlaga preklic potrdila A1.

**14. člen**

**(obveznosti tujega delodajalca in delavca)**

(1) Tuji delodajalec pred začetkom čezmejnega izvajanja storitve opravi prijavo pri Zavodu Republike Slovenije za zaposlovanje (v nadaljnjem besedilu: Zavod), ki vključuje podatke o:

1. nazivu in sedežu tujega delodajalca,

2. osebnem imenu in datumu rojstva odgovorne osebe tujega delodajalca,

3. osebnem imenu, datumu rojstva in državljanstvu napotenega delavca ter naslovu začasnega prebivališča v Republiki Sloveniji,

4. osebnem imenu in datumu rojstva napotenega delavca, ki v času izvajanja storitev prebiva v Republiki Sloveniji in je s strani tujega delodajalca pooblaščen za stike z nadzornimi organi, vključno s pošiljanjem in prejemanjem dokumentov in obvestil ter vročanjem, v skladu z določbami zakona, ki ureja splošni upravni postopek,

5. vrsti storitve,

6. predvidenem datumu začetka in konca izvajanja storitve,

7. naslovu oziroma, če se bo storitev izvajala na lokaciji brez naslova, kraju izvajanja storitve,

8. nazivu ali osebnem imenu ter sedežu naročnika storitve.

(2) O opravljeni prijavi iz prejšnjega odstavka Zavod tujemu delodajalcu izda potrdilo.

(3) Tuji delodajalec zagotovi, da se v času čezmejnega izvajanja storitve v Republiki Sloveniji na kraju opravljanja storitve hranijo in na zahtevo nadzornega organa dajo na razpolago kopija akta o napotitvi oziroma kopija pogodbe med naročnikom storitve in tujim delodajalcem s prevodom v slovenski jezik, potrdilo o opravljeni prijavi začetka izvajanja storitev, izpisek iz ustreznega registra za opravljanje dejavnosti s prevodom v slovenski jezik, potrdilo o opravljeni prijavi, v skladu z zakonom, ki ureja obrtno dejavnost, potrdilo o zakoniti ustanovitvi v državi zaposlitve s prevodom v slovenski jezik, izvodi pogodb o zaposlitvi s prevodom v slovenski jezik, izvodi plačilnih list s prevodom v slovenski jezik, evidenca prisotnosti s prevodom v slovenski jezik, listine s področja varnosti in zdravja pri delu s prevodom v slovenski jezik, dokazila o izplačanih plačah ali izvodi enakovrednih dokumentov za vse napotene delavce s prevodom v slovenski jezik ter potrdilo A1.

(4) Nadzorni organ lahko od tujega delodajalca zahteva dokumentacijo iz prejšnjega odstavka še 24 mesecev po zaključku izvajanja storitve.

(5) Tuji delodajalec napotenemu delavcu, ki v Republiki Sloveniji opravlja delo v okviru čezmejnega izvajanja storitev, zagotovi pravice v skladu z določbami zakona, ki ureja delovna razmerja, ki se nanašajo na položaj delavcev, napotenih na delo v Republiko Slovenijo.

(6) Napoten delavec v okviru čezmejnega izvajanja storitve tujega delodajalca v Republiki Sloveniji opravlja delo na podlagi urejenega prebivanja v skladu s predpisi, ki urejajo prebivanje tujcev v Republiki Sloveniji.

**15. člen**

**(obveznosti tuje samozaposlene osebe)**

(1) Tuja samozaposlena oseba pred začetkom čezmejnega izvajanja storitve v Republiki Sloveniji opravi prijavo pri Zavodu, ki vključuje podatke o:

1. nazivu in sedežu tuje samozaposlene osebe,

2. naslovu začasnega prebivališča tuje samozaposlene osebe v Republiki Sloveniji,

3. vrsti storitve,

4. predvidenem datumu začetka in konca izvajanja storitve,

5. naslovu oziroma, če se bo storitev izvajala na lokaciji brez naslova, kraju izvajanja storitve,

6. nazivu ali osebnem imenu ter sedežu ali prebivališču naročnika storitve.

(2) O opravljeni prijavi iz prejšnjega odstavka Zavod tuji samozaposleni osebi izda potrdilo.

(3) Tuja samozaposlena oseba zagotovi, da se v času čezmejnega izvajanja storitve v Republiki Sloveniji na kraju opravljanja storitve hranijo in na zahtevo nadzornega organa dajo na razpolago izpisek iz ustreznega registra za opravljanje dejavnosti s prevodom v slovenski jezik, kopija pogodbe med naročnikom storitve in samozaposleno osebo s prevodom v slovenski jezik, potrdilo o opravljeni prijavi začetka izvajanja storitve ter veljavno potrdilo A1.

(4) Nadzorni organ lahko od tuje samozaposlene osebe zahteva dokumentacijo iz prejšnjega odstavka še 24 mesecev po zaključku izvajanja storitve.

(5) Tuja samozaposlena oseba v Republiki Sloveniji opravlja delo v okviru čezmejnega izvajanja storitve na podlagi urejenega prebivanja v skladu s predpisi, ki urejajo prebivanje tujcev v Republiki Sloveniji.

|  |
| --- |
| V. PREDLOG, DA SE PREDLOG ZAKONA OBRAVNAVA PO NUJNEM OZIROMA SKRAJŠANEM POSTOPKU |
| V skladu s 142. členom Poslovnika Državnega zbora Republike Slovenije Vlada Republike Slovenije predlaga, da se predlog zakona obravnava po skrajšanem postopku, saj gre pri Predlogu zakona spremembah in dopolnitvah Zakona o izvajanju čezmejnih storitev za nujno uskladitev z Direktivo (EU) 2018/957 Evropskega parlamenta in Sveta z dne 28. junija 2018 o spremembi Direktive 96/71/ES o napotitvi delavcev na delo v okviru opravljanja storitev.  Poglavitne rešitve, ki jih prinaša prenos Direktive 2018/957/EU so naslednje:* načelo uporabe enakih pravil glede plačila za opravljeno delo napotenih delavcev, kot to velja za lokalne delavce v skladu z zakonodajo in splošno veljavnimi kolektivnimi pogodbami na ravni države napotitve;
* časovno omejevanje dolgotrajnih obdobij napotitev, pri čemer se obdobja napotitev, v primeru nadomestitev delavcev za opravljanje istovrstnih storitev na istem delovnem mestu, seštevajo;
* obvezna zagotovitev spoštovanja načela enakega obravnavanja v primeru, ko čezmejno storitev opravljajo napoteni delavci, zaposleni pri delodajalcu za zagotavljanje dela.
 |
| VI. PRILOGE/ |